Rikunarita-ORG/Wikinium huggingface dataset:
# Įstrižainė

Įstrižainės ilgis taip pat dar yra ekranų dydžių matavimo vienetas.
**Įstrižainė** (dar vadinama **diagonalė**) – atkarpa, jungianti dvi negretimas daugiakampio viršūnes.

Geometrijoje įstrižainė yra bet kokia linija, einanti tarp daugiakampio kampų. Taigi kvadratas turi dvi įstrižaines, o penkiakampis – penkias. Bendruoju atveju kiekvienas *n-*kampis *(n≥3)* turi

 WIKINIUM\_MATH\_PH\_0
įstrižaines, nes kiekviena viršūnė turi įstrižaines į visas kitas viršūnes, išskyrus į save ir į dvi gretimas. Dėl šios priežasties trikampis neturi įstrižainių.

Trimatis briaunainis gali turėti dviejų tipų įstrižaines: skirtingų paviršių įstrižaines, kurios jungia negretimas viršūnes ir briaunainio įstrižainės, jungiančias dvi tam pačiam paviršiui nepriklausančias briaunainio viršūnes.

Tetraedras, kaip ir trikampis, neturi įstrižainių.

Kubas turi po dvi įstrižaines kiekviename iš šešių paviršių ir keturias vidines įstrižaines.

## Istorija

Žodis „diagonalė“ kilęs iš senovės graikų kalbos žodžio διαγώνιος (*diagonios*), pažodžiui reiškiančio „nuo kampo iki kampo“, jį vartojo Strabonas, Euklidas apibūdindami liniją, jungiančią dvi rombo arba kubo viršūnes, vėliau terminas buvo adaptuotas į lotynų kalbą kaip *diagonus* („pasvirusi linija“).

## Įstrižainė matricose

Įstrižainės sąvoka naudojama ir matematinėje analizėje kalbant apie matricas. Pagrindinė kvadratinės matricos įstrižainė yra įstrižainė, kuri prasideda kairėje viršuje ir baigiasi dešinėje apačioje. Pavyzdžiui, vienetinės matricos pagrindinės įstrižainės elementai yra vienetai, o visur kitur - nuliai:

 WIKINIUM\_MATH\_PH\_2
## Šaltiniai

## Nuorodos

* WIKINIUM\_MATH\_PH\_4
* WIKINIUM\_MATH\_PH\_5
# Gama funkcija

Gama funkcijos reikšmės kompleksiniam argumentui *z* (modulis). *R(z)* – realioji komponentė, *I(z)* – menamoji komponentė.
Gama funkcijos reikšmės išilgai realiosios ašies.
**Gama funkcija** (žymima WIKINIUM\_MATH\_PH\_0 ) matematikoje – faktorialo plėtinys, kuomet funkcijos apibrėžimo sritis ne tik sveikieji skaičiai. Gama funkcija yra apibrėžta visiems kompleksiniams skaičiams, išskyrus nulį ir neigiamus sveikus skaičius. Gama funkcija naudojama gama skirstinyje.

 WIKINIUM\_MATH\_PH\_2
Pirmasis tokį pažymėjimą įvedė Andre-Mari Ležandras.
Pirminis Eulerio gama funkcijos apibrėžimas buvo:

 WIKINIUM\_MATH\_PH\_4
Gama funkcija kaip ir faktorialas tenkina tokius pat rekursyvinius sąryšius:

 WIKINIUM\_MATH\_PH\_6
 WIKINIUM\_MATH\_PH\_8
Kartu su WIKINIUM\_MATH\_PH\_10 :

 WIKINIUM\_MATH\_PH\_12 ,
gama funkcija yra taip susijusi su faktorialu:

 WIKINIUM\_MATH\_PH\_14
Taip pat

 WIKINIUM\_MATH\_PH\_16
ir bet kokį pusinį faktorialą galime užrašyti taip:

 WIKINIUM\_MATH\_PH\_18
Pavyzdžiui,

 WIKINIUM\_MATH\_PH\_20
## Taikymas

* n – matės hipersferos tūris gali būti apskaičiuotas pasinaudojant gama funkcija:

 WIKINIUM\_MATH\_PH\_22
## Šaltiniai
# Mezoarchėjus

**Mezoarchėjus** – geologinė era, dalis archėjaus. Ji apima laikotarpį trukusį prieš 3,2 ir 2,8 mlrd. metų. Periodas nustatytas chronometriškai ir uolienų pjūviuose neišskiriamas. Fosilijos iš Australijos rodo, kad stromatolitai žemėje gyveno nuo mezoarchėjaus. Maždaug prieš 2,8 mlrd. metų suskilo pirmasis superkontinentas Valbara.
# Kambro sprogimas

**Kambro sprogimas** – geologine prasme staigus didelio gyvūnų fosilijų kiekio atsiradimas maždaug prieš 550 mln. metų. Tai vienas svarbiausių epizodų Žemės planetos istorijoje.

Manoma, kad gyvybė Žemėje atsirado prieš 4 mlrd. metų. Vėliau šie organizmai beveik nesivystė. Maždaug prieš 530 mln. metų beveik visi išmirė, vietoj jų atsirado nauji gyvūnai. Kambro periode atsirado beveik visi šiuo metu žinomi gyvūnų tipai. Tuo pačiu metu stebima ir kitų organizmų, pvz., fitoplanktono diversifikacija. Žemės biologinio vystymosi istorijoje žinomi ir kiti masinio išmirimo įvykiai. Kambro sprogimo unikalus tuo, kad tarp proterozojaus gyvybės ir naujos kambro gyvybės nėra surasta tarpinių gyvybės formų, taip pat, kad tiek daug naujų rūšių atsirado per labai trumpą etapą – maždaug 5 mln. metų, kas atrodo gana keista ir manoma, jog turėjo būti šiek tiek „nepastebėtos evoliucijos“.

## Šaltiniai
# Piroksenas

Peridotas, piroksenų grupės mineralas
**Piroksenas** – silikatų klasės mineralas. Cheminė formulė XY(Si, Al)2O6 (X reiškia kalcį, natrį, geležį+2, magnį ir rečiau cinko, magnio ar ličio jonus, Y – mažesnio dydžio jonai, tokie kaip chromas, aliuminis, geležis+3, magnis, manganas, skandis, titanas ar vanadis, o kartais ir geležies+2).

Piroksenų pavadinimas kilo nuo graikiškų žodžių „ugnis“ ir „keistas“, reiškiančius keistus kristalus, įsiterpusius vulkaninėje lavoje.

Piroksenai svarbi uolienas formuojančių silikatinių mineralų grupė, randama magminėse ir metamorfinėse uolienose. Jų forma sudaryta iš silikatinio tetraedro ir kristalizuojasi monoklyninėje ir ortorombinėje sistemoje.

Olivinas ir piroksenas yra pagrindiniai mineralai sudarantys viršutinę Žemės mantijos dalį.
# Naskos plokštė

Naskos plokštė žemėlapyje nuspalvinta žydrai
**Naskos** (isp. *Nasza*) **plokštė** – okeaninė tektoninė plokštė Ramiojo vandenyno rytinėje dalyje. Slinkdama į rytus maždaug 80 mm per metus greičiu, ji neria po geologiškai jaunesne ir lengvesne Pietų Amerikos plokšte, ją kelia ir formuoja Andų kalnus. Naskos plokštės nirimo (subdukcijos) zonoje susidarė apie 8000 m gylio Peru-Čilės lovys, nutįsęs išilgai Pietų Amerikos pakrantės.

Naskos ir Pietų Amerikos plokščių sąveikos zonoje susiformavo dešimtys ugnikalnių, nuolatos vyksta stiprūs žemės drebėjimai.
# Pasatas

Oro cirkuliacija Žemėje (supaprastintas modelis)
**Pasatas** – vėjas, pučiantis ištisus metus šiaurės pusrutulyje šiaurės rytų, o pietiniame pusrutulyje – pietryčių kryptimi. Šiuos du srautus skiria nevėjuota zona.

Taisyklingiausiai pasatas pučia vandenynuose, tuo tarpu vėjo krypčiai žemynuose daro įtaką vietinės sąlygos. Indijos vandenyne pasatai keičia savo judėjimo kryptį dėl ypatingos pakrantės konfigūracijos ir palaipsniui pereina į musonus. Vidutinis pasato greitis 5–6 m/s, tačiau prie salų ir pusiasalių vėjo greitis dažnai sustiprėja.

Pasatas naudingas laivybai.
# Peizažas

„Narni tiltas“, aut. Jean-Baptiste-Camille Corot, 1826 m.
**Peizažas** (pranc. *Paysage*) – tapybos, grafikos arba meninės fotografijos kūrinys, kuriame vaizduojamas natūralus arba žmogaus sukurtas kraštovaizdis – kalnai, miškai, miestai ir kaimai. Peizažas dažniausiai kuriamas iš natūros arba išgalvojamas. Peizažo funkcija yra atvaizduoti ir įamžinti gamtos vaizdą. Dažniausiai peizaže vaizduojamas platus vaizdas, kurio komponentai sujungti į nuoseklią kompoziciją. Beveik visada peizaže vaizduojama žemė ar vanduo ir dangus. Oro sąlygos neretai vaidina svarbų vaidmenį peizažo kompozicijoje. Peizažas dažnai būna figūrinių kompozicijų fonas.

## Rūšys

Peizažas dažniausiai skirstomas į:

* Grynąjį – kur vaizduojamas kraštovaizdis,
* Marianistinį – kuriame vaizduojamas vanduo – jūra, vandenynas, upės ir t. t.,
* Urbanistinį – kuriame vaizduojami miestai arba kaimai,
* Animalistinį – kur vaizduojami gyvūnai.

## Istorija

Peizažas su Odisėjos scena, nutapytas Romoje, apie 60-40 m. pr. m. e.
Grynojo peizažo formų randama dar Mino civilizacijos freskose, kurios nutapytos apie 1500 m. pr. m. e. bei tradicinėje kinų tapyboje tušu.
Kraštovaizdžio fragmentų perteikimo motyvų galima rasti ir Senovės Egipte, Mesopotamijoje ir antikinėje Europoje (Senovės Graikijoje).

Renesanso laikotarpiu peizažas sudarė vaizduojamų biblijinių, mitologinių scenų ar portreto aplinką. XVII a. peizažas iškilo kaip savarankiškas žanras Klodo Loreno ir olandų tapytojų kūryboje. Peizažinė tapyba pradėjo klestėti XVII a. Nyderlandų mene, jos atstovai buvo Jakobas van Reisdalis (1628–1682), Meindertas Hobema (1638–1709), Albertas Keipas, Janas van Gojenas ir daugelis kitų. XVIII a. garsėjo Venecijos vedutistai − miesto peizažų kūrėjai Kanaletas, Bernardas Belotas, Frančeskas Gvardis.

XIX a. kūrė daug garsių peizažo kūrėjų: realistai ir romantikai Kamilis Koro, Gustavas Kurbė, Barbizono mokyklos tapytojai, Viljamas Terneris, Džonas Konsteblis, Ivanas Aivazovskis, Ivanas Šiškinas, Isakas Levitanas, Kasparas Davidas Frydrichas, impresionistai ir postimpresionistai Klodas Monė, Kamilis Pisaro, Alfredas Sislėjus, Žoržas Sera, Polis Sezanas, Vincentas van Gogas. XIX a. japonų ukijo-e garsiausių menininkų Hokusajaus ir Hirošigės geriausiai žinomi kūriniai buvo peizažai. XX a. peizažų sukūrė fovistai ir ekspresionistai. Fantastiškus, iracionalius peizažus tapė siurrealistai.

## Galerija

* Klodas Lorenas, „Europos pagrobimas“, XVII a. klasikinis barokas
* Jakobas van Reisdalis, „Upės peizažas su pilimi ant uolos“, XVII a. olandų tapyba
* Kanaletas, „Didysis kanalas ir Santa Maria della Salute bažnyčia“, XVIII a. Venecijos mokykla
* Ivanas Šiškinas, „Rugių laukas“, XIX a. realizmas

* Hirošigė, „Nakatsugava“, XIX a. japonų estampas
* Camille Pissarro, „Operos alėja“, XIX a. prancūzų impresionizmas − urbanistinis peizažas
* Amaldus Nielsen, „Vakaras Frydrichstade“ (1909 m.) – marinistinio peizažo pavyzdys
* Ansel Adams. „Džeksono ežeras“. XX a. fotografija

## Šaltiniai

* The Concise Oxford Dictionary of Art Terms
# Atmosferinė refrakcija

**Atmosferinė refrakcija** tai atmosferos reiškinys, kuomet šviesa arba kitos elektromagnetinės bangos nukrypsta nuo tiesioginio sklidimo krypties, dėl atmosferos tankio kitimo nuo aukščio. Zenito kryptimi refrakcijos nėra. Atmosferinė refrakcija pakelia regimąją šviesulio padėtį arčiau zenito.

Refrakcija veikia visas elektromagnetines bangas, tik skirtingu laipsniu dėl dispersijos reiškinio. Matomoje šviesoje mėlyna yra labiau paveikiama nei raudona. Dėl to astronominiai objektai išplinta į nedidelius spektriukus. Plika akimi jų nematyti, nes net ties horizontu tokio spektriuko ilgis yra apie 30".

Ties horizontu refrakcija yra didžiausia. Dėl to šviesuliai anksčiau pateka ir vėliau nusileidžia, o tekanti/besileidžianti Saulė atrodo suplota.

Iš tiesų situacija yra dar blogesnė, nes atmosferinė refrakcija nėra pastovi. Dėl oro srautų judėjimo (turbulencijos) ji kinta – dėl to žvaigždės mirga, jų vaizdai deformuojasi (nėra taisyklingi skrituliukai).

Atmosferinė refrakcija prie Žemės paviršiaus sukelia miražus.

## Refrakcijos dydis

Zenite atmosferinė refrakcija lygi nuliui. Ties horizontu refrakcijos dydis yra ~34', o pusę laipsnio aukščiau – tik 29', todėl Saulė ties horizontu atrodo suplota.

Atmosferinė refrakcija priklauso nuo slėgio ir temperatūros. Taip Žemėje padidėjus temperatūrai 3° C, refrakcija sumažėja maždaug 1 % (karštesnis oras yra retesnis, taigi refrakcija mažesnė). Ir padidėjus slėgiui 9 mbar, refrakcija padidėja irgi 1 %.
Taigi šie efektai gali beveik per kampinę minutę pakeisti Saulės/Mėnulio tekėjimo/laidos laiką. Dėl to kalendoriuose niekada nepateikiami tikslesni nei minutės tekėjimo ir laidos laikai.
# Santykinis drėgnumas

Higrometras – prietaisas, kuris matuoja santykinę oro drėgmę.
**Santykinis drėgnumas** (**santykinis drėgnis**, **santykinė drėgmė**) – terminas, naudojamas apibūdinti vandens garų kiekiui ore. Santykinis drėgnumas apibrėžiamas kaip vandens garų ore dalinio slėgio ir sočiųjų vandens garų slėgio (garų tamprumo) santykis tam tikroje temperatūroje. Santykinis drėgnumas išreiškiamas procentais:

 WIKINIUM\_MATH\_PH\_0

kur *B* – santykinis drėgnumas

*p* – dalinis slėgis

*p\** – sočiųjų garų slėgis

arba

 WIKINIUM\_MATH\_PH\_2

## Poveikis žmogui

Palankiausia žmogaus sveikatai santykinė drėgmė yra 40–60 %. Kai santykinė oro drėgmė yra 10 %-20 %, tai džiūsta kvėpavimo takų gleivinė ir lengvai peršalama.

## Šaltiniai
# Tarptautinė astronomų sąjunga

Tarptautinės astronomų sąjungos logotipas. Sudarytas dviem kalbomis prancūzų ir anglų (UAI – Union astronomique internationale ir IAU – International Astronomical Union).
**Tarptautinė astronomų sąjunga** (**TAS**) – tarptautinė astronomų profesionalų organizacija, kurios tikslas – koordinuoti astronomijos mokslinius tyrimus ir studijas. Įkurta Briuselyje 1919 m. Organizacijos būstinė įsikūrusi Paryžiuje. 2011 m. birželio mėnesį jai priklausė 70 narių-valstybių, individualių narių skaičius buvo 10085 (iš 90 šalių). Kas treji metai vyksta TAS suvažiavimai, pirmasis įvyko 1922 m. Romoje. XXVI suvažiavimas vyko 2006 m. Prahoje (Jo metu buvo pakeistas planetos apibrėžimas ir Plutonas prarado planetos statusą – tapo nykštukine planeta).

Lietuva priimta TAS nare 1935 m. Narystė buvo prarasta po sovietinės okupacijos. 1993 m. Lietuva vėl priimta TAS nare. Lietuvių astronomų – TAS narių skaičius šiuo metu[kada?] yra 15.

## Nuorodos

* Oficiali svetainė
# Temzė

| Temzė |
| --- |
|  Temzės upė Londone |
| **Ilgis** | 346 km |
| **Baseino plotas** | 12 935 km² |
| **Vidutinis debitas** | 260 m³/s |
| **Ištakos** | Kotsvold Hilso aukštuma |
| **Žiotys** | Šiaurės jūra |
| **Šalys** | Didžioji Britanija |
|  |
|  **Vikiteka** | Temzė |

**Temzė** (angl. *Thames*) – upė Didžiosios Britanijos pietuose.

Temzė prasideda Kotsvold Hilso aukštumoje (*Cotswolds Hill*) ir teka į rytus per Londono baseiną; įteka į Šiaurės jūrą, sudarydama estuariją (žiočių plotis 16 km). Upė vandeningiausia būna žiemą, tačiau užšąla ne kasmet. Žemupį veikia jūros potvyniai (jų aukštis ties Londonu iki 6,5 m), dėl to vaga sutvirtinta pylimais.

Temzės upė laivuojama 311 km; iki Tilberio (*Tilbury*) plaukia jūros laivai. Kanalai jungia Temzę su Bristolio įlanka, Airijos jūra ir Anglijos pramonės centrais.

Didžiausi miestai prie Temzės: Londonas (*London*), Oksfordas (*Oxford*), Redingas (*Reading*), Slau (*Slough*), Sautendas (*Southend*).

Temzės upės žemėlapis
## Nuorodos

* Temzės upė **(**angl.**) Londono pažinimas – Temzė **(**angl.**) Pažintinė kelionė po Temzę Archyvuota kopija 2007-09-26 iš Wayback Machine projekto. **(**angl.**)**
# Canary Wharf

*Canary Wharf*, 2010 m.
*Canary Wharf*, 2008 m.
**„Canary Wharf“** – modernusis Londono verslo centras. Jis yra vienas iš dviejų pagrindinių Londono komercinių bei finansinių centrų, kartu su „Londono Sičiu“. Šioje finansų šerdyje yra daugiausiai dangoraižių, prarėžusių Jungtinės Karalystės dangaus skliautą. Ir šiais laikais yra didžiųjų bankų „Barclays“, „Credit Suisse“, „HSBC“ ir „Citigroup“ būstinės, iškilios teisinių paslaugų įmonės „Clifford Chance“ bei stambios audito ir mokesčių konsultavimo bendrovės „KPMG“ būstinės. Kiekvieną dieną jame dirba 90000 žmonių.

## Ištakos

Britanijos vyriausybė 1980 m. nusprendė urbanizuoti rytinį Londono Docklandso rajoną. Prieš tai jis sudarė vieno didžiausių pasaulio uosto branduolį. Visų pirma, tai buvo tuo metu didžiausias visame pasaulyje projektas – numatyta per trejus metus visiškai urbanizuoti 300 tūkstančių kvadratinių metrų plotą ir pastatyti 24 pastatus, tarp jų – ir 60 aukštų dangoraižį „One Canada Square“, tuo metu aukščiausią Londono pastatą. Investuotojams, norintiems imtis projekto sukurti modernų architektūrinį pastatų kompleksą Šunų saloje – vietoje, vadinamoje „Canary Wharf“, buvo garantuoti sumažinti žemės mokesčiai ir suteikta daugybė lengvatų. Būtent ši vieta, vos prieš 20 metų vadinta „Thatcher ekonominės politikos stebuklu“ ir pavyzdžiu, kaip privati nekilnojamojo turto įmonė per trumpą laiko tarpą gali atnaujinti ir urbanizuoti ištisą miesto rajoną. Turėdama tokias garantijas, 1987 metais „Olympia & York“ perpirko statybos teises į „Canary Wharf“ projektą ir žemės sklypą iš amerikiečių investicijų konsorciumo, kuris jau buvo numojęs ranka į savo planus pradėti statybas. Pirmieji dangoraižiai buvo pabaigti statyti 1991 m., tačiau prieš pat „Canary Wharf“ rajono atidarymą Londono komercinio nekilnojamojo turto burbulas subliuško ir nekilnojamojo turto plėtotoja „Olympia & York“ išvysčiusi „Canary Wharf“ vietovę sugriuvo prislėgta milžiniškos skolų naštos.

## Šaltiniai

## Nuorodos

* youtube.com / 4K, London Flight | Canary Wharf (*Canary Wharf dieną*) ir 4K, London at Night | Canary Wharf Drone Flight (*Canary Wharf naktį*). Abu video siužetai nufilmuoti 2022 m. panaudojus droną.
# Anglikonų bažnyčia

Kenterberio katedra
**Anglikonų bažnyčia** – ankstyvoji protestantizmo atšaka, susikūrusi XVI a. pirmoje pusėje Anglijoje. Anglijoje bažnyčia yra valstybinė, čia yra dvi arkivyskupijos, bažnyčios vadovas – Jungtinės Karalystės valdovo skiriamas Kenterberio arkivyskupas. Įvairių šalių (Anglijos, Airijos, Velso, Škotijos, JAV, Kanados, Australijos) autonomiškos bažnyčios pavaldžios Kenterberio arkivyskupui. Tai viena didžiausių krikščionybės atšakų, turinti apie 110 milijonų šalininkų visame pasaulyje 2001 m.

## Istorija

Bažnyčią įkūrė Anglijos karalius Henrikas VIII, 1534 m. Supremato aktu atsiskirdamas nuo Romos katalikų bažnyčios ir įkurdamas savarankišką, tam pritarė ir Anglijos parlamentas.
1535 m. karalius tapo bažnyčios aukščiausiuoju vadovu, buvo pradėti naikinti vienuolynai, išleisti tikėjimo išpažinimo dokumentai (*Confessions of Faith*) – *Dešimt straipsnių* (1536 m.), *Vyskupų knyga* (1536 m.), *Šeši straipsniai* (1539 m.), *Karaliaus knyga* (1543 m.).

1548 m. bažnyčia reformuota, atsisakyta mišių, šventųjų paveikslų, celibato, sukurtas Apeigynas.
XVII a. pirmoje pusėje, valdant Karoliui I, bažnyčia žlugo, bet 1661 m. vėl atkurta.

Nuo 1867 m. veikia Anglikonų sąjunga, kuriai priklauso įvairių šalių bažnyčios.

## Kryptys

Anglikonų bažnyčios kryptys:

* Aukštoji bažnyčia (*High Church Party*), artima katalikybei,
* Plačioji bažnyčia (*Society for the Promoting Proparation of the Gospel*), liberali, ekumeninė (įk. 1701 m.),
* Žemoji bažnyčia (*Low Church Party*), evangelinė.

## Šaltiniai
# Gorillaz

|  |
| --- |
| Gorillaz |
|
Gorillaz logotipas |
| Biografija |
| Kilmė |  Jungtinė Karalystė, Londonas |
| Žanrai | art pop • alternatyvusis rokas • hip hopas • elektroninė • trip hop • indie rokas • pop |
| Aktyvumo metai | 1998–dabar |
| Įrašų kompanija | Parlophone • Virgin • Warner |
| Nariai |
| Damon Albarn
Jamie Hewlett |

**„Gorillaz“** – britų virtuali grupė, kurią 1998 m. įkūrė muzikantas Damon Albarn ir menininkas Jamie Hewlett. Grupė susideda iš keturių animuotų narių: Stuart "2-D" Pot, Murdoc Niccals, Noodle bei Russel Hobbs. Jų išgalvotas pasaulis yra vaizduojamas grupės muzikiniuose vaizdo klipuose ar kitose trumpose animacijose. Tačiau vienintelis nuolatinis grupės narys yra jos įkūrėjas Damon Albarn, kuris dažnai bendradarbiauja su kitais atlikėjais. Pats Damonas yra buvęs grupės „Blur“ pagrindinis vokalistas ir klavišininkas.

Grupė išgarsėjo 2001 m. išleidusi debiutinį albumą „Gorillaz“, jis tapo dvigubai platininiu, o visai netrukus grupė sumušė Gineso rekordą kaip sėkmingiausia virtuali grupė. Antrasis studijinis albumas buvo „Demon Days“, išleistas 2005 m. Jungtinėje Karalystėje tapęs šešis kartus platininiu.

## Diskografija

**Studijiniai albumai *Gorillaz* (2001)
* *Demon Days* (2005)
* *Plastic Beach* (2010)
* *The Fall* (2010)
* *Humanz* (2017)
* *The Now Now* (2018)
* *Song Machine, Season One: Strange Timez* (2020)
* *Cracker Island* (2023)

## Šaltiniai
# Rytų Anglija

Rytų Anglijos regionas Anglijos žemėlapyje
**Rytų Anglija** (angl. *East of England*) – vienas iš regionų Anglijoje. Šis regionas buvo suformuotas 1994 metais, panaudojant 1991 m. statistikos duomenis. Rytų Anglijoje yra 6 grafystės: Bedfordšyras, Kembridžšyras, Eseksas, Hartfordšyras, Norfolkas ir Safolkas.

2001 metais regione gyveno 5,38814 mln. žmonių. Aukščiausia Rytų Anglijos kalva yra 249 m aukščio.
# Stirlingas (sritis)

| Stirlingas angl. *Stirling* |
| --- |
|

|  |  |
| --- | --- |
|  |  |
|  |  |
|  |

 |
|  |
|  |
| **Valstybė** |  Jungtinė Karalystė |
| **Šalis** |  Škotija |
| **Administracinis centras** | Stirlingas |
|  |
| **Gyventojų** (2021) | 93 470 |
| **Plotas** | 2 187 km² |
| **Tankumas** (2021) | 43 žm./km² |
|  |
| **Tinklalapis** | www.stirling.gov.uk |
|  **Vikiteka** | StirlingasVikiteka |

**Stirlingas** (angl. *Stirling*, škot. gėl. *Sruighlea*) – sritis Škotijos centrinėje dalyje. Ribojasi su Ergailu ir Biutu, Rytų Danbartonširu, Vakarų Danbartonširu, Klakmananširu, Pertu ir Kinrosu bei Folkirku.

## Svarbiausi miestai

* Stirlingas (38,5 tūkst. gyventojų, 2022 m.)
* Danbleinas (8,7)
* Benokbernas (6,5)
* Bridž of Alanas (4,7)
* Kalanderis (3,1)
* Folinas (2,7)

Katrinos ežeras
Danbleino katedra
## Šaltiniai
# Vandens laikrodis

Klepsidra (1903 m. leidinio iliustracija). Vanduo iš rezervuaro A vamzdeliu B ir C teka žemyn ir trykšta mažu fontanėliu F. Po to vanduo vamzdeliu E suteka į apatinį rezervuarą A'. Apvertus klepsidrą (kaip ir smėlio laikrodį, procesas prasideda iš naujo
Senovės persų laikrodis
**Vandens laikrodis** arba **klepsidra** (gr. „laiko vagis“), matuoja laiko trukmę pagal tekančio skysčio kiekį. Laikas nustatomas pagal tai, kokią atžymą siekia įtekėjęs arba ištekėjęs vanduo.

## Istorija

Seniausi vandens laikrodžiai, sukurti Kinijoje, Mesopotamijoje ir Indijoje maždaug 3000–1500 m. pr. m. e., buvo naudojami astrologijos ir astronomijos tikslams. Jie buvo kalibruojami pagal saulės laikrodžius. Tai buvo tiksliausia laiko matavimo priemonė iki XVII amžiaus, kai buvo sukurti pirmieji gana tikslūs mechaniniai laikrodžiai.

Vienas iš seniausių vandens laikrodžių aptiktas Egipto faraono Amenhotepo I (1525–1504 pr. m. e.) kape: akmeninis indas su skylute netoli dugno, kurio vidinėje pusėje padarytos atžymos pagal ištekėjusio vandens kiekį matavo „valandas“. Kitas labai panašios konstrukcijos vandens laikrodžio panaudojimo būdas kai kuriose Afrikos vietose išliko iki XX amžiaus: tuščias metalinis indas su skylute pamerkiamas į didesnį indą su vandeniu ir nuskęsta per numatytą laiko tarpą.

Herodotas mini egiptiečių laikrodį, kuriame vietoje vandens buvo naudojamas gyvsidabris.

Senovės graikai patobulino klepsidras, sukurdami mechanizmus su reguliuojamu vandens spaudimu, aprūpintus gongais. Didelius ir sudėtingus vandens laikrodžius gamino kinai ir korėjiečiai.

Romėnai vandens laikrodžius naudojo oratorių kalbos trukmei nustatyti. Pirmąjį vandens laikrodį Romoje pastatė konsulas Scipionas Nasika, prašmatnų auksu ir brangakmeniais puoštą vandens laikrodį turėjo Pompėjus.

Istoriniuose šaltiniuose minima, kad Harunas al Rašidas nusiuntė Karoliui Didžiajam į Acheną dovanų sudėtingos konstrukcijos vandens laikrodį, kuriame valandas mušė krentantys metaliniai rutuliukai.

Europoje vandens laikrodžiai viduramžiais buvo naudojami vienuolynuose liturginėms valandoms apskaičiuoti. Kai kurie iš jų buvo gana įspūdingo dydžio, nes, pavyzdžiui, 1198 m. kilus gaisrui Šv. Edmundo abatijoje (Safolko grafystė, Jungtinėje Karalystėje), vienuoliai skubėjo semti vandens iš vandens laikrodžio rezervuaro, kuris buvo pakankamai didelis gaisrui gesinti.
# Aristarchas

| Aristarchas |
| --- |
|  |
| Gimė | apie 310 m. pr. m. e.  |
| Mirė | 230 m. pr. m. e.  |
|  |
| Veikla | senovės graikų astronomas, heliocentrinės sistemos pradininkas |
|  |
|  **Vikiteka** | Aristarchas |

**Aristarchas Samietis** (apie 310–230 m. pr. m. e.) – senovės graikų astronomas, vienas heliocentrinės sistemos pradininkų.

Aristarchas teigė, kad nejudamos žvaigždės išsidėsčiusios ant labai didelio spindulio sferos. Archimedas savo veikale „Apie smiltelių skaičių“ išdėstė ir komentavo Aristarcho pažiūras. Iki šių dienų išliko jo traktatas „Apie Saulės ir Mėnulio dydžius ir atstumus“. Aristarchas pirmasis pamėgino apskaičiuoti atstumą iki Mėnulio ir Saulės bei jų dydžius. Jis nustatė, jog atstumas nuo Žemės iki Saulės yra 18-20 kartų didesnis, nei atstumas nuo Žemės iki Mėnulio. Iš tiesų tai 20 kartų mažiau už tikrąsias reikšmes.

Aristarcho pažiūros nebuvo pripažintos, jis apkaltintas šventvagyste ir išvytas iš Aleksandrijos.

Mėnulyje yra Aristarcho vardu pavadintas krateris.

## Šaltiniai